0194.xml
شدت پسند تنظیم داعش سے رہائی پانیوالے 49 ترک شہری وطن واپس پہنچ گئے
انقرہ۔20ستمبر(اے پی پی)ترک وزیر اعظم احمد داؤد اوگلو نے کہا ہے کہ عراق میں شدت پسند تنظیم داعش سے رہائی پانیوالے 49 ترک شہری وطن واپس پہنچ گئے ہیں۔ ترک وزیر اعظم نے ٹوئٹر پر اپنے پیغام میں کہا کہ خفیہ ایجنسی رہائی پانے والے 49شہریوں کو بحفاظت واپس لے آئی ہے۔یاد رہے کہ عراق میں شدت پسند تنظیم داعش نے رواں سال جوں میں موصل سے 49ترک شہریوں کو اغوا کر لیا تھا جن میں ترکی کے سفارت کار، فوجی اور بچے شامل تھے۔ عسکریت پسندوں نے ترک سفارتخانے کا محاصرہ کرتے ہوئے انہیں اپنے قبضے میں لے لیا تھا۔
APP
20.09.14
0194p.xml
داعش نے یرغمال بنائے گئے 49 ترک شہری رہا کر دیے شہریوں کو عراق میں ترک قونصل خانے پر حملے کے وقت یرغمال بنایا گیا تھا
انقرہ(دنیا نیوز)ترکی کے وزیر اعظم احمد داؤد اوگلو نے کہا ہے کہ شدت پسند تنظیم داعش نے عراقی شہر موصل سے یرغمال بنائے گئے ترک شہریوں کو رہا کر دیا ہے اور وہ گھر پہنچ گئے ہیں۔49 ترک باشندوں کو رواں برس جون میں داعش جنگجووں نے موصل میں ترکی کے قونصل خانے پر حملے کے بعد یرغمال بنا لیا تھا۔ان افراد میں سفارتکار، ان کے اہلخانہ اور فوجی شامل ہیں۔ترکی ان یرغمالیوں کے باعث داعش کے خلاف عالمی اتحاد میں شامل ہونے سے ہچکچاتا رہا ہے۔ یاد رہے کہ رواں سال جولائی میں بھی جنگجووں نے 32 ترک ڈرائیوروں کو اغواکر لیا تھا جنہیں تین ہفتے بعد چھوڑ دیا گیا۔وزیر اعظم نے مزید بتایا کہ رہا ہونے والے ترک شہریوں کی حالت اچھی ہے تاہم انہوں نے یہ نہیں بتایا کہ یرغمالیوں کو کن حالات میں رہا کیا گیا۔ذرائع کے مطابق ترک وزیر اعظم آذر بائیجان کا دورہ مختصر کر کے وطن واپس آرہے ہیں تاکہ ان افراد سے مالاقات کر سکیں۔
daily_dunya
21.09.14